नोय्यल नदी

नोय्यल नदी (Noyyal River) भारत के तमिल नाडु राज्य के पश्चिमी भाग में बहने वाली एक नदी है। यह कावेरी नदी की एक उपनदी है। तमिल नाडु के महत्वपूर्ण कोयम्बतूर और तिरुपुर नगर इसके किनारे बसे हुए हैं।

नदीमार्ग 
यह केरल की राज्य सीमा के समीप पश्चिमी घाट से उत्पन्न होती है। पूर्व की ओर बहती हुई यह कोयम्बतूर और तिरुपुर नगरों से निकलती है। तिरुपुर के पास इसमें कौशिका नदी (कौसिका नदी) विलय हो जाती है। आगे चलकर यह करूर ज़िले के नोय्यल नामक गाँव में कावेरी नदी से विलय हो जाती है। स्रोत से संगम तक नोय्यल नदी की कुल लम्बाई 180 किमी है।

इन्हें भी देखें 
 कावेरी नदी

सन्दर्भ 

तमिल नाडु की नदियाँ
कावेरी नदी की उपनदियाँ
कोयम्बतूर ज़िला
करूर ज़िला